**“Montenegro Bonus” d.o.o. Cetinje**

**Broj iz evidencije postupaka javnih nabavki: 01-784**

**Redni broj iz plana javnih nabavki : 4**

**Cetinje, 21.06.2023. godine**

Na osnovu člana 53 stav 3 Zakona o javnim nabavkama („Službeni list CG“, br. 074/19 i 003/23) “**Montenegro Bonus” d.o.o. Cetinje** objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**pružanje usluga prevoza svih vrsta naftnih derivata i TNG-a za potrebe Montenegro Bonus-a**

Predmet nabavke se nabavlja:

* po partijama
1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 po partijama je:

Partija 1- Prevoz naftnih derivata (eko dizel, BMB 95, BMB 98, lož ulje) na teritoriji Crne Gore sa petrolejskih instalacija u Baru i to sa AC kapaciteta do 18.000 lit (posebno specifikacija za svaki grad u CG), procijenjene vrijednosti 31.750,00 €

Partija 2- Prevoz naftnih derivata (eko dizel, BMB 95, BMB 98, lož ulje) na teritoriji Crne Gore sa petrolejskih instalacija u Baru i to sa AC kapaciteta do 30.000 lit (posebno specifikacija za svaki grad u CG), procijenjene vrijednosti 29.800,00 €

Partija 3- Prevoz TNG na relaciji Drač (Albanija)- Podgorica/Cetinje, procijenjene vrijednosti 45.700,00 €

Partija 4- Prevoz TNG na relaciji Beograd (Smederevo)- Podgorica/Cetinje, procijenjene vrijednosti 61.350,00 €

Partija 5- Prevoz TNG na relaciji Rijeka (Hrvatska)-Podgorica/Cetinje, procijenjene vrijednosti 93.100,00 €

Partija 6 - Prevoz TNG sa instalacija TNG u Obodu u Cetinju kroz CG, sa AC kapaciteta do 10 T (posebno specifikacija za svaki grad u CG), procijenjene vrijednosti 37.440,00 €

Partija 7- Prevoz TNG sa instalacija TNG u Podgorici, sa AC kapaciteta do 10 T (posebno specifikacija za svaki grad u CG), procijenjene vrijednosti 66.960,00 €

 UKUPNO: 366.100,00 €.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Zajednička nabavka se sprovodi: NE

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Centralizovana nabavka se sprovodi za: ne

**NAČIN SPROVOĐENJA ELEKTRONSKE AUKCIJE**

Elektronska aukcija će se sprovesti nakon ocjene ponuda, kao elektronski proces koji se ponavlja, radi postizanja nove (upisati kriterijum za koji se sprovodi elektronska aukcija). Ne

**ELEKTRONSKI KATALOG**

Elektronski katalog sastavlja ponuđač u skladu s tehničkim specifikacijama i u formi: NE

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

Vrsta i uslovi rezervisane nabavke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **NAČIN UTVRĐIVANJA EKVIVALENTNOSTI**

Nije primenljivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz člana 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu neopozivu i bezuslovno plativu na prvi poziv garanciju za dobro izvršenje ugovora, za slučaj povrede ugovorenih obaveza u iznosu od 5% od vrijednosti ugovora. Garancija za dobro izvršenje ugovora treba da važi 20 dana duže od roka izvršenja ugovora. U slučaju prekoračenja roka iz prethodnog stava, Ponuđač čija ponuda bude izabrana kao najpovoljnija dužan je da, na zahtjev naručioca, prije isteka roka važenja produži garanciju za dobro izvršenje ugovora. Garancija ne može da sadrži dodatne uslove za isplatu, kraće rokove od onih koje odredi Naručilac, manji iznos od onog koji odredi Naručilac. Garancija za dobro izvršenje ugovora dostavlja se na iznos sa uračunatim PDV-om.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[6]](#footnote-6):

🗹 odnos cijene i kvaliteta

Komisija za sprovođenje postupka javne nabavke će vrednovati ponude po kriterijumu ekonomski najpovoljnija i to na način da će 90 bodova određivati najniže ponuđena cijena (C) i 10 bodova određivaće kvalitet (Q).

Ponuđač sa najvećim brojem bodova (C + Q) će biti izabran kao najpovoljniji.

1. **Najniža ponuđena cijena (C) (90 bodova)**

Podkriterijum najniže ponuđena cijena iskazuje se na način što se najniže ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova (90 bodova) i to po formuli:

(C)= C1 / C2 x 90

C- Broj bodova

C1- Najniža ukupna ponuđena cijena

C2 - Ponuđena cijena

1. **Kvalitet (Q) 10 bodova**

Maksimalan broj bodova po podkriterijumu kvalitet je 10 bodova.

Podkriterijum kvalitet iskazuje se kroz rok isporuke, na način što se najkraći ponuđeni rok isporuke podijeli sa ponuđenim rokom isporuke i dobijeni količnik pomnoži sa brojem bodova koji je određen za ovaj podkriterijum od maksimalnih 10 bodova po formuli:

Broj bodova = C (najkraći ponuđeni rok) / C (ponuđeni rok) \* 10

Ponuđač je dužan da dostavi izjavu o roku isporuke od trenutka naružbe prevoza.

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 17.07.2023. godine do 15:00 sati.

Otvaranje ponuda održaće se dana 17.07.2023. godine u 15:00 sati.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom.

U slučaju iz prethodnog stava, original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

🞎 Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednom predajom na arhivi naručioca na adresi Donje polje bb, Cetinje;
* preporučenom pošiljkom sa povratnicom na adresi Donje polje bb, Cetinje

radnim danima od 08:00 do 14:00 sati, zaključno sa danom 17.07.2023. godine do 11:00 sati.

1. **USLOVI ZA AKTIVIRANJE GARANCIJE PONUDE**[[7]](#footnote-7)

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

Dio tenderske dokumentacije koji se odnosi na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sadrži tajne podatke i isti se može preuzeti od službenika za javne nabavke naručioca od strane lica koje podnese pisano punomoćje ovlašćenog lica zainteresovanog lica da može u ime zainteresovanog lica preuzeti taj dio tenderske dokumentacije i izjavu ovlašćenog lica zainteresovanog lica da će preuzeti dio tenderske dokumentacije biti čuvan i štićen u skladu sa Zakonom o tajnosti podataka.

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-8)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obaveze Davaoca usluga**

Davalac usluga se obavezuje:

- da usluge pruža kvalifikovanom radnom snagom sa potrebnim iskustvom za ovu vrstu posla saglasno dostavljenoj Ponudi;

- da rukovodi izvršenjem svih usluga koje su predmet ovog Ugovora;

- da izvrši predmetnu uslugu po radnom nalogu Naručioca u roku od \_\_\_\_\_\_ od dana dostavljanja radnog naloga u pisanoj formi;

- da tokom sprovođenja kontrole kvaliteta pružene usluge, ukoliko Naručilac uoči određene nedostatke, o svom trošku, u roku od 3 (tri) dana od dana dostavljanja obavještenja za otklanjanje primjedbi od strane Naručioca, otkloni utvrđene nedostatke;

- da će za prevoz koristiti odgovarajuća prevozna sredstva koja ispunjavaju sve uslove predviđene ADR i važećim propisima, te da će prevoznim sredstvima upravljati ( u skladu s posebnim zakonom i drugim propisima) osposobljeni vozači;

- da će sprovesti sve potrebne sigurnosne mjere tokom prevoza naftnih derivata kako bi se osigurao siguran i učinkovit prevoz tereta. To uključuje pridržavanje sigurnosnih protokola i propisa o rukovanju opasnim materijalima, kao i korištenje odgovarajuće zaštitne opreme i alata;

- da će se pridržavati svih zakonskih propisa i regulativa koje se odnose na prevoz naftnih derivata, uključujući propise o sigurnosti, zaštiti životne sredine i sl.. Takođe se obvezuje da će imati sve potrebne dozvole i certifikate za obavljanje usluga, koje su predmet nabavke;

- da će preuzeti odgovornost za prikladno rukovanje opasnim materijalima tokom prevoza i osigurati da se teret preveze na siguran i učinkovit način. Takođe se obvezuje da će platiti sve naknade i kazne koje proizlaze iz njegovih propusta ili kršenja ovog Ugovora;

- da će se suzdržati od obavljanja bilo kakvih usluga koje bi mogle biti konkurencija za Naručioca sa kojim ima zaključen Ugovor o pružanju usluga prevoza naftnih derivata, tokom trajanja Ugovora;

- da odgovara za štetu Naručioca, za gubitak ili oštećenje robe koju preuzme na prevoz, te štetu nastalu zbog zakašnjenja u prevozu i isporuci robe pod uslovima i na način regulisan Zakonom o obligacionim odnosima;

- da će dostaviti potpisanu otpremnicu od strane Primaoca robr, nakon izvršene isporuke.

Kod manipulacije robom na utovarnom i istovarnom mjestu, Davalac usluga je dužan pridržavati se uputstava za rad na punilištima i pretakalištima zapaljivih tečnosti i plinova.

S procedurom o primopredaji robe preko volumetarskih mjerača Davalac usluga je dužan upoznati sve vozače vozila koji obavljaju prevoz naftnih derivata.

Prevoznik se obavezuje da pisanim putem (ovjerenom kopijom) izvijesti Naručioca o svakoj promjeni ili produženju bilo koje dokumentacije, koja je obavezna po Zakonu o prevozu opasnih materija, ADR norme i drugi važeći propisi u Crnoj Gori. Sve eventualne nedostatke ili probleme nastale zbog neispravnosti dokumentacije Davaoca usluga, spadaju na teret Davaoca usluga i isti je dužan otkloniti ih o svom trošku u najkraćem roku.

Davalac usluga je dužan imati u vozilu potrebnu dokumentaciju koja prati vozilo, te imati spremno vozilo u smislu tehničke ispravnosti, čistoće spremnika i sigurnosti za očuvanje kvaliteta i kvantiteta robe u prevozu.

Davalac usluga preuzima robu na prevoz nakon utovara u vozilo u količini i kvalitetu naznačenom u otpremnoj dokumentaciji.

Kod svake eventualne reklamacije prilikom primopredaje dužan je učestvovati ovlašćeni predstavnik Naručioca, koji svoja zapažanja ili prigovor unosi u otpremnu dokumentaciju.

Prilikom utovara, odnosno istovara robe, posada vozila dužna je:

* Pregledati sve uređaje i opremu vozila, radi utvrđivanja njegove ispravnosti;
* Utovariti robu i kontrolisati robu po vrsti;
* Prisustvovati i kontrolisati vaganja, odnosno mjerenje utovarene robe u svrhu provjere količine;
* Preuzeti kompletnu dokumentaciju koja prati robu;
* Nadgledati postupak utvrđivanja kvaliteta i kvantiteta robe prilikom istovara.

Rok za povratak dokumentacije je 3 dana uključujući i datum utovara.

Nakon utovara, vozač vozila dužan je bez odlaganja potpisati otpremnu dokumentaciju, čime se predaja robe na prevoz smatra izvršenom.

Svojim potpisom vozač potvrđuje da je Davalac usluga preuzeo robu na prevoz po vrsti, kvalitetu i količini koja je naznačena u otpremnoj dokumentaciji.

Vozač vozila ima pravo zahtijevati provjeru kvaliteta i količine robe prije potpisivanja otpremne dokumentacije.

Prevozni rok počinje teći od trenutka izlaska sa punilišne instalacije.

Ukoliko Davalac usluga ocijeni da neće biti u mogućnosti izvršiti prevoz u ugovorenom vremenu, dužan je odmah obavijestiti Naručioca o kasnijoj predaji ili o nemogućnosti izvršenja prevoza.

Svu robu preuzetu na prevoz, Davalac usluga je dužan predati, a primalac primiti na mjestu određenom za istovar u količini i kvalitetu kako ju je preuzeo na prevoz.

Radi osiguranja potpunog istakanja robe iz vozila, vozač je dužan vozilo postaviti na vlastite podmetače, priključiti fleksibilnu cijev vozila, te nadzirati sve radnje koje prethode istakanju (mjerenje temperature, mjerenje specifične težine, utvrđivanje nivoa goriva u rezervoaru) kao i sam tok istakanja.

Primjenu količinu robe primalac utvrđuje zajedno sa vozačem vozila.

Davalac usluga je obavezan da nakon isporuke derivata primaocu omogući potpisivanje otpremnice i samim tim činom dokazuje da je isporuka izvršena. Ukoliko otpremnica nije adekvatno potpisana od strane primaoca Davaocu usluga se neće priznati izvršenje prevoza i za eventualnu štetu će sam biti odgovoran.

Količine primljene robe utvrđuju se putem volumetrijskih mjerača ili vaganjem, te količinskim brojanjem, sa obaveznim svođenjem temperature na 15 stepeni C i odštampane volumetarske kartice.

Ukoliko nakon uobičajenog pregleda dopremljene robe primalac ne zahtijeva vaganje, Davalac usluga predaje robu u količini navedenoj u otpremnom dokumentu.

Davalac usluga odgovara za štetu Naručioca, za gubitak ili oštećenje robe koju preuzme na prevoz, te štetu nastalu zbog kašnjenja u prevozu i predaji robe pod uslovima i na način regulisan Zakonom o obligacionim odnosima.

Davalac usluga se obavezuje da nadoknadi sve eventualne štete nastale izlivanjem naftnih derivata, kao posledicu štetnog događaja na prevoznom sredstvu ili sredstvima.

 Podaci o izmjerenoj količini robe prilikom predaje unose se u otpremnicu.

U slučaju da uneseni podaci o količini primljene robe u otpremnici nijesu isti sa podacima o predaji robe, odgovornost za nastalu štetu Naručioca snosi Davalac usluga.

Izuzetak je ukoliko se količina primljene i predate robe utvrđuje mjerenjem na kolskoj vagi, Naručilac prihvata razliku u primljenoj količini za TNG do 0,5% , za naftne derivate (eko dizel, BMB 95, BMB 98, lož ulje) do 0,3% (primjer 30.000 litara isporučeno, za količinu do 60 litara manje isporučeno Naručilac neće praviti reklamaciju).

Naručilac će na temelju petnaestodnevne rekapitulacije razlika utvrđenih u prethodnom članu, podnijeti Davaocu usluga zahtijev za naknadu štete, po cijenama koje Naručilac odobrava Kupcu, kojem se vrši prevoz.

Rekapitulacija se izrađuje po pojedinim vrstama goriva bez mogućnosti prebijanja sa pozitivnim razlikama u toj i ostalim vrstama goriva.

Davalac usluga je obavezan podmiriti ukupan iznos tako utvrđene razlike u roku od 15 dana od dana dostave zahtijeva.

Davalac usluga će se takođe teretiti za utvrđenu degradaciju goriva u transportu.

Naručilac zadržava pravo da Davaocu usluga, koji iskaže neopravdani gubitak, odnosno manjak robe u prevozu otkaže ovaj Ugovor.

U slučaju štete nastale usled saobraćajne nesreće, požara i drugih nezgoda u prevozu, Davalac usluga je dužan u roku od tri dana dostaviti Naručiocu sledeću dokumentaciju:

1. Otprenicu robe u tri primjerka;
2. Zapisnik o predaji spašene robe u tri primjerka i
3. Izvještaj sa mjesta nezgode (MUP).

Davalac usluga će obavljene prevoze fakturisati po izvršenom prevozu i to najkasnije do 10-og u mjesecu u sledećem mjesecu za prethodno izvršene usluge.

Faktura Davaoca usluga za obavljene prevoze mora obavezno sadržati specifikaciju prevoza, to jeste mora sadržati datum kada je prevoz izvršen, destinaciju do koje je prevoz obavljen, količinu prevezene robe kao i iskaazanu cijenu za svaku isporuku posebno.

Uz fakturu Davalac usluga je obavezan priložiti popunjene i ovjerene sledeće dokumente:

* Otpremnicu Naručioca potpisanu od strane Kupca;
* Potpisan CMR
* Ostala dokumenta koja prate isporuku.

Ukoliko Davalac usluga ne dostavi uredno potpisanu otpremnicu,(potpisanu od strane Primaoca) ta isporuka mu se neće priznati prilikom plaćanja i može se podnijeti zahtjev za raskidom ugovora.

Naručilac se obavezuje da će račune za izvršene usluge prevoza platiti odloženo na 30 dana po uredno ispostavljenom računu. Plaćanje će se obavljati virmanski na žiro račun Davaoca usluga naznačen na fakturi.

**Obaveza Naručioca**

Naručilac se obavezuje:

* da imenuje odgovorno lice NARUČIOCA za praćenje realizacije ugovora. Ukoliko u toku izvršenja Ugovora dođe do promjene odgovornog lica NARUČIOCA, Naručilac će obavijestiti Ponuđača sa kojim bude zaključen ugovor o tome;
* da vrši plaćanje u roku i na način predviđen prihvaćenom ponudom i ovim Ugovorom.

Postojanje ovlašćenog lica za kontrolu i njegovi propusti ne oslobađaju ponuđača sa kojim bude zaključen ugovor od njegove obaveze i odgovornosti za pravilno pružanje ugovorenih obaveza.

**Ugovorna kazna**

Ako Davalac usluga sa kojim bude zaključen ugovor o javnoj nabavci bez krivice Naručioca ne izvrši usluge koji su predmet ovog Ugovora u ugovorenom roku, dužan je Naručiocu platiti na ime ugovorne kazne penale 2,0 ‰ (dva promila) od ugovorene cijene izvršenih usluga za svaki dan prekoračenja ugovorenog roka završetka usluga. Visina ugovorne kazne ne može preći 5 % od ugovorene cijene izvršenih usluga.

U slučaju da Davalac usluga sa kojim bude zaključen ugovor zadocni sa ispunjenjem, NARUČILAC ima pravo da zahtijeva i ispunjenje obaveze i ugovornu kaznu. NARUČILAC se obavezuje da zahtijeva ugovornu kaznu zbog zadocnjenja ako je primio ispunjenje obaveze, sa obavezom, da bez odlaganja obavijesti Davaoca usluga sa kojim bude zaključen ugovor da zadržava svoje pravo na ugovornu kaznu.

Ako NARUČIOCU nastane šteta zbog prekoračenja ugovorenog roka završetka radova u iznosu većem od ugovorene kazne, tada je Davalac usluga sa kojim bude zaključen ugovor dužan da plati NARUČIOCU pored ugovorene kazne i iznos naknade štete koji prelazi visinu ugovorene kazne, kao i pravo NARUČIOCA je da zahtijeva razliku do potpune naknade štete.

**Viša sila**

Ukoliko poslije zaključenja Ugovora nastupe okolnosti više sile koje dovedu do ometanja ili onemogućavanja izvršenja ugovornih obaveza, rokovi izvršenja obaveza ugovornih strana će se produžiti za vreme trajanja više sile.

Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nijesu mogli biti spriječeni od strane pogođene višom silom. Višom silom mogu se smatrati poplave, zemljotresi, požari, politička zbivanja (rat, neredi većeg obima, štrajkovi), imperativne odluke vlasti (zabrana prometa uvoza i izvoza) i sl.

Ugovorna strana pogođena višom silom, odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

**Raskid ugovora**

Naručilac će raskinuti ugovor o javnoj nabavci naročito ako:

1) nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke; Bitnom izmjenom ugovora smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:

* izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;
* izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;
* izmjenom se značajno povećava obim ugovora;
* promjena privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 Zakona o javnim nabavkama;
* ako ponuđač ne izvršava ugovorene obaveze i u drugim slučajevima utvrđenim tenderskom dokumentacijom u skladu sa zakonom,

2) nastupi neki razlog koji predstavlja osnov za obavezno isključenje iz člana 108 ovog zakona ili iz člana 110 Zakona o javnim nabavkama koji je predviđen tenderskom dokumentacijom.

Davalac usluga ima pravo na jednostrani raskid ugovora ukoliko Naručilac ne vrši plaćanje u skladu sa ovim Ugovorom.

Naručilac ima pravo da raskine ugovor o javnoj nabavci u slučaju da Dobavljač ne bude imao dovoljne količine derivata.

Ugovor se raskida pisanom izjavom koja se dostavlja drugoj ugovornoj strani. U izjavi mora biti naznačeno po kom osnovu se Ugovor raskida.

Ugovorne strane mogu dogovoriti sporazumni raskid Ugovora u slučaju da zajednički procijene da se Ugovor ne može realizovati u predviđenim rokovima i na predviđen način.

**Izmjene ugovora**

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednostiugovora nije veće od 20% vrijednosti prvobitnog ugovora,

2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom,

uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

3b) kad se vrši zamjena podugovarača, u skladu sa članom 128 st. 10, 11 i 12 Zakona o javnim nabavkama,

4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj,

zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava

prvobitno određene uslove zaključenog ugovora o javnoj nabavci, a izmjene su predviđene tenderskom

dokumentacijom, pod uslovom da se ne vrše druge bitne izmjene ugovora iz člana 150 stav 2 Zakona o javnim nabavkama.

**Ostale odredbe**

Ugovor o javnoj nabavci koji je zaključen uz kršenje antikorupcijskog pravila u smislu člana 38 stav 3 Zakona o javnim nabavkama ("Službeni list Crne Gore", br. 074/19, 003/23, 011/23) ništav je.

Na izvršenje i odgovornost ugovornih strana za ispunjenje obaveza iz ugovora o javnoj nabavci shodno se primjenjuju odredbe zakona kojim se uređuju obligacioni odnosi.

Ovaj Ugovor stupa na snagu danom ovjere zavodnim pečatom Naručioca, nakon potpisa obje ugovorne strane.

Eventualne nesporazume koji mogu da se pojave u vezi ovog Ugovora ugovorne strane će pokušati da riješe sporazumno.

Sve sporove koji nastanu u vezi ovog Ugovora rješavaće Privredni sud u Podgorici.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-6)
7. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)